PRILOGA 1

Metodologija za oceno letnega pridelka za posamezno vrsto zelenjadnice in zelišča
(1) Oceno letnega pridelka po posameznih vrstah zelenjadnic oziroma zelišč pripravijo strokovni ocenjevalci s področja zelenjadnic in zelišč, ki pri oceni pridelka posamezne vrste zelenjadnice oziroma zelišča upoštevajo pridelovalne pogoje tistega leta (npr. suša, toča, zmrzal, napad škodljivcev ipd.) in vrsto rabe zemljišča.
(2) Ocena letnega pridelka po posamezni vrsti zelenjadnice oziroma zelišča se za zavezanca samodejno izračuna iz podatka o površini posamezne vrste zelenjadnice oziroma zelišča iz te evidence in podatka o oceni letnega pridelka posamezne vrste zelenjadnice oziroma zelišča na površinsko enoto: (podatek o površini x podatek o oceni letnega pridelka na površinsko enoto = podatek o količini pridelka).
(3) Pri izračunu se upoštevajo samo površine posameznih vrst zelenjadnic oziroma zelišč, ki bodo v tekočem koledarskem letu dosegle tehnološko zrelost oziroma se bodo pobirale oziroma pospravljale.
(4) Posameznemu zavezancu se podatek o količini pridelka po posameznih vrstah zelenjadnic oziroma zelišč za tekoče koledarsko leto pripiše v evidenco v začetku naslednjega koledarskega leta. 

